CELEX: 31967R0741
Language: ro
Date: 1967-10-24 00:00:00
Title: Regulamentul nr. 741/67/CEE al Consiliului din 24 octombrie 1967 privind contribuția Fondului European de Orientare și Garantare Agricolă, secțiunea Garantare

03/Volumul 01
            
            
               RO
            
            
               Jurnalul Ofícial al Uniunii Europene
            
            
               70
            
         31967R0741
   
               P 258/2
            
            
               JURNALUL OFÍCIAL AL UNIUNII EUROPENE
            
            
               
            
         
      REGULAMENTUL NR. 741/67/CEE AL CONSILIULUI
   
   din 24 octombrie 1967
   privind contribuția Fondului European de Orientare și Garantare Agricolă, secțiunea Garantare
   CONSILIUL COMUNITĂȚILOR EUROPENE,
   având în vedere Tratatul de instituire a Comunității Economice Europene, în special articolul 43,
   având în vedere propunerea Comisiei,
   având în vedere avizul Adunării parlamentare (1),
   întrucât, ca urmare a introducerii unui sistem de restituiri uniforme și obligatorii la exporturile către țări terțe începând din momentul realizării pieței unice a produselor agricole, care există în mare măsură de la 1 iulie 1967, criteriul restituirii medii celei mai scăzute pentru finanțarea restituirilor, prevăzut în articolul 3 alineatul 1 litera (a) din Regulamentul nr. 25 privind finanțarea politicii agricole comune (2), este depășit;
   întrucât eliminarea criteriului menționat determină abrogarea așa-numitei metode a produselor de bază, definită în articolul 2 din Regulamentul nr. 17/64/CEE al Consiliului din 5 februarie 1964 privind condițiile contribuției Fondului European de Orientare și Garantare Agricolă (3); întrucât, totuși, articolele 2, 3 și 4 din regulamentul menționat anterior trebuie să se aplice în continuare, până la intrarea în vigoare a prețurilor comune la produsele lactate, pentru rambursarea ajutoarelor la producție necesare pentru atingerea prețului orientativ;
   întrucât rambursarea către statele membre, de către Comunitate, a cheltuielilor aferente organizării comune a piețelor agricole se efectuează în prezent cu o întârziere considerabilă; întrucât este necesar să se remedieze această situație prin plata unor avansuri până la regularizarea conturilor din exercițiile financiare 1964/1965, 1965/1966 și 1966/1967;
   întrucât, pentru exercițiile contabile 1967/1968 și 1968/1969, este necesar să se ia în considerare dispozițiile din Regulamentul nr. 130/66/CEE al Consiliului din 26 iulie 1966 privind finanțarea politicii agricole comune (4) și să se introducă dispoziții care să vizeze efectuarea de plăți mai frecvente și în termene mai apropiate de momentul în care se desfășoară în statele membre acțiuni generatoare de cheltuieli;
   întrucât este necesar să se fixeze datele limită pentru deciziile Comisiei de acordare a avansurilor și a contribuției Fondului, astfel încât să se asigure funcționarea satisfăcătoare a piețelor agricole,
   ADOPTĂ PREZENTUL REGULAMENT:
   Articolul 1
   Articolul 3 alineatul 4 litera (a) din Regulamentul nr. 25, modificat de articolul 8 din Regulamentul nr. 130/66/CEE, se înlocuiește cu următorul text:
   
               „(a)
            
            
               restituirile la exportul către țări terțe, acordate în conformitate cu dispozițiile adoptate în regulamentele privind produsele; totuși, până la exercițiul contabil 1966/1967 inclusiv, aceste restituiri se calculează pe baza cantităților exportate nete și a ratei de restituire a statului membru în care restituirea medie este cea mai scăzută.”
            
         Articolul 2
   Articolele 2, 3 și 4 din Regulamentul nr. 17/64/CEE nu se mai aplică începând cu exercițiul contabil 1967/1968. Totuși, dispozițiile din articolele menționate anterior continuă să se aplice până la intrarea în vigoare a prețurilor comune pentru rambursarea ajutoarelor la producție, acordate în cadrul organizării comune a piețelor în sectorul laptelui și produselor lactate, necesare pentru atingerea prețului orientativ.
   Articolul 3
   Articolul 8 din Regulamentul nr. 17/64/CEE se înlocuiește cu următorul text:
   
      „Informațiile pe care statele membre trebuie să le transmită Comisiei sunt stabilite de către Comisie după consultarea Comitetului Fondului. Aceste informații cuprind aspectele referitoare la cheltuielile Fondului, secțiunea Garantare, și la taxe, în vederea elaborării bugetului estimativ.”
   
   Articolul 4
   Alineatul 2 din articolul 9 din Regulamentul nr. 17/64/CEE se abrogă; la articolul 9 din regulamentul menționat anterior se adaugă următoarele dispoziții:
   
      „2.   Pentru exercițiile contabile 1967/1968 și 1968/1969, statele membre prezintă Comisiei, pentru fiecare exercițiu contabil:
      
                  (a)
               
               
                  până la 1 aprilie, o cerere de avans calculat pe baza cheltuielilor suportate din Fond, secțiunea Garantare, pentru primul semestru al exercițiului contabil în curs;
               
            
                  (b)
               
               
                  până la 1 octombrie, o cerere de avans calculat pe baza cheltuielilor suportate din Fond, secțiunea Garantare, pentru al doilea semestru al exercițiului contabil încheiat;
               
            
                  (c)
               
               
                  până la 1 februarie anul următor, o cerere de rambursare a cheltuielilor suportate din Fond, secțiunea Garantare, pentru întregul exercițiu contabil încheiat;
               
            3.   La fiecare cerere prevăzută în alineatul 2 se anexează o situație privind taxele, în sensul articolului 11 din Regulamentul nr. 130/66/CEE, percepute în timpul perioadei vizate.
      4.   Datele prevăzute în alineatul 2 pot fi amânate conform procedurii menționate în articolul 26, dacă se constată că această amânare este indispensabilă și fără ca amânarea să depășească o lună.
      5.   Informațiile pe care trebuie să le cuprindă cererile și situațiile menționate în alineatele anterioare, precum și forma de prezentare a acestora, se stabilesc în conformitate cu procedura prevăzută în articolul 26.”
   
   Articolul 5
   Articolul 10 din Regulamentul nr. 17/64/CEE se înlocuiește cu următorul text:
   
      „1.   Pentru exercițiul contabil 1964/1965, Comisia decide:
      
                  (a)
               
               
                  până la 31 octombrie 1967, cu privire la un avans din contribuția Fondului, egal cu 60 % din cheltuielile bugetare estimative;
               
            
                  (b)
               
               
                  până la 15 decembrie 1968, cu privire la contribuția Fondului pe baza cererilor depuse conform articolului 9 și după consultarea Comitetului Fondului.
               
            2.   Pentru exercițiul contabil 1965/1966, Comisia decide:
      
                  (a)
               
               
                  până la 15 decembrie 1967, cu privire la un avans din contribuția Fondului, egal cu 75 % din cheltuielile bugetare estimative;
               
            
                  (b)
               
               
                  până la 15 decembrie 1968, cu privire la contribuția Fondului pe baza cererilor depuse conform articolului 9 și după consultarea Comitetului Fondului.
               
            3.   Pentru exercițiul contabil 1966/1967, Comisia decide:
      
                  (a)
               
               
                  până la 15 decembrie 1968, cu privire la un avans din contribuția Fondului, egal cu 75 % din cheltuielile bugetare estimative;
               
            
                  (b)
               
               
                  până la 15 decembrie 1969, cu privire la contribuția Fondului pe baza cererilor depuse conform articolului 9 și după consultarea Comitetului Fondului.
               
            4.   Pentru exercițiul contabil 1967/1968, Comisia decide pe baza cererilor prevăzute în articolul 9 alineatul 2:
      
                  (a)
               
               
                  până la 30 iunie și 15 decembrie 1968, cu privire la un avans din contribuția Fondului, egal cu 75 % din cheltuielile care pot fi luate în considerare pentru primul și, respectiv, al doilea semestru din exercițiul contabil în cauză;
               
            
                  (b)
               
               
                  până la 31 octombrie 1969, cu privire la contribuția Fondului, după consultarea Comitetului Fondului.
               
            5.   Pentru exercițiul contabil 1968/1969, Comisia decide pe baza cererilor prevăzute în articolul 9 alineatul 2:
      
                  (a)
               
               
                  până la 30 iunie și 15 decembrie 1969, cu privire la un avans din contribuția Fondului, egal cu 75 % din cheltuielile care pot fi luate în considerare pentru primul și, respectiv, al doilea semestru din exercițiul contabil în cauză;
               
            
                  (b)
               
               
                  până la 31 octombrie 1970, cu privire la contribuția Fondului, după consultarea Comitetului Fondului.
               
            6.   Totuși, în cazul în care Comisia constată că, prin aplicarea dispozițiilor din alineatul 4 litera (a) sau din alineatul 5 litera (a), există riscul ca, în conturile unui stat membru deschise conform versiunii modificate (5) a articolului 10 alineatul 1 din Regulamentul financiar privind Fondul European de Orientare și Garantare Agricolă, să apară solduri în sens contrar estimărilor Comisiei, conform informațiilor pe care le deține privind conturile pe întreaga durată a exercițiului contabil, Comisia decide conform procedurii din articolul 26 cu privire la creșterea sau reducerea avansului care urmează să fie acordat statului membru în cauză, în măsura în care este necesar pentru ca avansul vizat să fie egal cu avansul din contribuția sa provizorie.
      7.   Modalitățile de aplicare a alineatelor 1 – 5 se stabilesc, în măsura în care este necesar, conform procedurii prevăzute în articolul 26.
   
   Articolul 6
   Prezentul regulament intră în vigoare în ziua publicării în Jurnalul Oficial al Comunităților Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Luxemburg, 24 octombrie 1967.
      
         
            Pentru Consiliu
         
         
            Președintele
         
         K. SCHILLER
         
      
   
   
      (1)  JO 192, 11.8.1967, p. 8.
   
      (2)  JO 30, 20.4.1962, p. 991/62.
   
      (3)  JO 34, 27.2.1964, p. 586/64.
   
      (4)  JO 165, 21.9.1966, p. 2965/66.
   
      (5)  JO 258, 25.10.1967, p. 11.”